ચોર,લુંટારા અને અસામાજીક તત્વોને જેર કરીને જાહેર શાંતિ અને સલામતી માટે જરૃરી છે.મુંબઇમાં હોટલ તાજ પરની આંતકવાદી ઘટના બની એ પછી મોટા શહેરોમાં સીસી ટીવી કેમેરા ગોઠવવામાં આવી રહયા છે.પરંતુ બીજી બાજુ નાનો મોટો કારોબાર ધરાવતી કોર્પોરેટ ઓફિસોના ટેબલ સુધી કેમેરા ગોઠવાઇ ગયા હોવાથી કામ કરનારા કર્મચારીઓ ભાર અને માનસિક તાણનો અનુભવ કરે છે.સતત કોન્સિયસ થઇને કામ કરવું પડતી હોવાની પણ ફરિયાદો પણ ઉઠી રહી છે.એક સમયે ડાયમંડ તથા જવેલરીના મેન્યુફેકચરિંગમાં કેમેરા ગોઠવીને નજર રાખવામાં આવતી કારણ કે કારીગરોના ખિસ્સા તપાસીને અપમાનજનક સ્થિતિમાં મુકવા કરતા આ એક સન્માનજનક રસ્તો હતો.પરંતુ હવે તો સીસી ટીવી કેમેરા જાણે કે ફેશન થઇ ગઇ હોય એમ કર્મચારીની બેઠ ઉઠની એક એક હિલચાલ વીથ સાઉન્ડ ગોઠવવામાં આવે છે આથી કામ કરનારા કર્માચારીઓ રીલેકસ હોવાનો અનૂભવ કરી શકતો નથી.આ પણ એક સમસ્યા છે.એક કર્મચારી દિનેશભાઇ (નામ બદલ્યું છે) કહે છે અમારી ઓફિસમાં સીસી ટીવી કેમેરાથી નજર રાખવામાં આવતી હોવાથી નોકરી ત્રાસદી જેવી લાગે છે.આપણે ત્યાં નોકરી કરનારા કર્મચારીઓના માનસ શાસ્ત્રીય અભ્યાસ કરીએ થોડી વારે ઉભા થવા અને પગછુટો કરવા ટેવાયેલા હોય છે.તેના પર નિયંત્રણ આવી જાય એ માનવ અધિકાર પર તરાપ છે.એક કોપોર્રેટ હાઉસમાં નોકરી કરતા પ્રતિક પટેલ (નામ બદલલે છે)ના જણાવ્યા અનુસાર કંપની સત્તાવાળાઓ એમ માને છે કે કેમેરા રાખવાથી કર્મચારીઓના કામ પર નજર રાખી શકાય છે અને આઉટપૂટમાં વધારો થાય છે તો તે સાવ ખોટું છે.આનાથી સીરીયસલી કામ કરતા કર્મચારીઓ પર નકારાત્મક અસર પડે છે.